સ્પિનર કુલદીપ યાદવ સહિત બોલર્સના દમદાર પ્રદર્શન બાદ દિનેશ કાર્તિકની ધીરજપૂર્વકની બેટિંગની મદદથી ભારતે રવિવારે અહીં રમાયેલી પ્રથમ ટી20 ક્રિકેટ મેચમાં વેસ્ટ ઈન્ડિઝ સામે પાંચ વિકેટે વિજય નોંધાવ્યો હતો. આ વિજય સાથે જ ભારતે ત્રણ મેચની શ્રેણીમાં 1-0ની સરસાઈ મેળવી લીધી છે. આ મેચમાં ભારત માટે ખલીલ અહેમદ અને કૃણાલ પંડ્યાએ ટી20 કારકિર્દીનો પ્રારંભ કર્યો હતો. જ્યારે વેસ્ટ ઈન્ડિઝ માટે ફેબિયન એલન, ઓશેન થોમસ અને ખારી પિએરેએ આંતરરાષ્ટ્રીય ટી20 ક્રિકેટમાં પદાર્પણ કર્યું હતું.